સૌ પ્રથમ વાત તળાજા તાલુકાની તો સવારથી બપોર સુધી અસહ્ય બફારા બાદ આકાશ કાળા ડીંબાગ વાદળોથી ઘેરાઈ જવા પામ્યુ હતું અને જોત જોતામાં નેવાધાર મેઘ મંડાયો હતો તળાજા, તથા પસવી, ભૂગંર, બોરડા, મથાવડા, અલંગ સથરા સહિત અનેકગામોમાં એકથી દોઢ ઈંચ જેવો વાવણી લાયક વરસાદતો બીજી તરફ મહુવા તાલુકા તથા શહેરમાં પણ બપોરબાદ પ્રથમ ઝરમર વરસાદ શરૂ થયો હતો ત્યારબાદ સતત દોઢથી બે કલાક દરમિયાન ધોધમાર વરસાદ શરૂ થતા ચોમેર પાણી પાણી થઈ જવા પામ્યુ હતું.